Mr. HASE Hiroshi, Minister of Education, Culture, Sports, Science and Technology, Government of Japan informed that the Government of Japan has launched SPORT FOR TOMORROW to promote sports to more than 10 million people in 100 nations between 2014 and 2020, the year when Tokyo will host the Summer Olympic and Paralympic Games.
জাপানৰ শিক্ষা, সংস্কৃতি, ক্ৰীড়া, বিজ্ঞান আৰু প্ৰযুক্তি মন্ত্ৰী শ্ৰী হাছে হিৰোশ্বীৰ নেতৃত্বত দেশখনৰ ১২ জনীয়া এটি প্ৰতিনিধি দলে ভাৰতৰ যুৱ কল্যাণ আৰু ক্ৰীড়া ৰাজ্যিক(স্বতন্ত্ৰ) মন্ত্ৰী শ্ৰী সৰ্বানন্দ সোণোৱালক সাক্ষাৎ কৰে৷ দুয়োখন দেশে অনাগত দিনত ক্ৰীড়াবিদ, প্ৰশিক্ষক, ক্ৰীড়া বিশেষজ্ঞ, ক্ৰীড়া প্ৰশাসক ইত্যাদি আদান-প্ৰদান কৰিবলৈ সন্মত হয় আৰু ক্ৰীড়াক্ষেত্ৰত সহযোগিতাৰ লক্ষ্যৰে এক বুজাবুজিৰ চুক্তিত স্বাক্ষৰ কৰিবলৈ সিদ্ধান্ত গ্ৰহণ কৰে৷ ভাৰতে ২০১৭ চনত ১৭ বছৰ অনুৰ্ধ ফিফা বিশ্বকাপ আয়োজন কৰিবলৈ আগবঢ়াৰ সময়তে দুয়োখন দেশে ফুটবলৰ প্ৰসাৰ আৰু খেলুৱৈ তথা প্ৰশিক্ষক আদান-প্ৰদান কৰিবলৈ সিদ্ধান্ত গ্ৰহণ কৰে৷ দুয়োখন দেশে বন্ধুত্বপূৰ্ণ ফুটবল মেচ খেলিবলৈও সন্মত হয়৷ জাপানৰ শিক্ষা, সংস্কৃতি, ক্ৰীড়া, বিজ্ঞান আৰু প্ৰযুক্তি মন্ত্ৰী শ্ৰী হাছে হিৰোশ্বীয়ে জনায় যে, জাপান চৰকাৰে ২০১৪ ৰ পৰা টকিঅ’ত অনুষ্ঠিত হ’বলগীয়া ২০২০ৰ গ্ৰীষ্মকালীন অলিম্পিক আৰু পেৰালিম্পিকৰ সময়লৈ ১০০ খন দেশৰ ১০ মিলিয়নতকৈও অধিক লোকৰ মাজত ক্ৰীড়াৰ প্ৰসাৰৰ উদ্দ্যেশ্যে ‘স্প’ৰ্টছ ফৰ টুম’ৰো’ নামৰ এক কাৰ্যসূচী মুকলি কৰিছে৷ ক্ৰীড়াৰ মূল্য সম্প্ৰসাৰিত কৰা আৰু অলিম্পিক-পেৰালিম্পিকক বিশ্বৰ সকলো শ্ৰেণীৰ জনসাধাৰণৰ মাজলৈ লৈ যোৱাৰ লক্ষ্যৰে এই অভিযান আৰম্ভ কৰা হৈছে৷ জাপানৰ শিক্ষা, সংস্কৃতি, ক্ৰীড়া, বিজ্ঞান আৰু প্ৰযুক্তি মন্ত্ৰী শ্ৰী হাছে হিৰোশ্বীয়ে প্ৰস্তাৱ দিয়ে যে ‘স্প’ৰ্টছ ফৰ টুম’ৰো’ কাৰ্যসূচীৰ অধীনত জাপানৰ পৰা ভাৰতেও প্ৰশিক্ষক, ক্ৰীড়া বিশেষজ্ঞ আনিব পাৰে৷ যুৱ কল্যাণ আৰু ক্ৰীড়া ৰাজ্যিক(স্বতন্ত্ৰ) মন্ত্ৰী শ্ৰী সৰ্বানন্দ সোণোৱালে জাপানৰ এই পদক্ষেপক আদৰণি জনায় আৰু কয় যে যিসমুহ খেলত জাপান শক্তিশালী, তেনে ক্ৰীড়াক্ষেত্ৰৰ পৰা প্ৰশিক্ষক, ক্ৰীড়া বিশেষজ্ঞ আমদানি কৰিবলৈ পালে ভাৰত নিশ্চয়কৈ সুখী হ’ব৷ জাপানৰ শিক্ষা, সংস্কৃতি, ক্ৰীড়া, বিজ্ঞান আৰু প্ৰযুক্তি মন্ত্ৰী শ্ৰী হাছে হিৰোশ্বীয়ে অহা অক্টোবৰ,২০১৬ত টকিঅ’ত অনুষ্ঠিত হ’বলগীয়া ‘ৱৰ্ল্ড ফ’ৰাম অ’ন স্প’ৰ্টছ এণ্ড কালচাৰ’ত উপস্থিত থাকিবলৈ শ্ৰী সৰ্বানন্দ সোণোৱালক আমন্ত্ৰণ জনায়৷ শ্ৰী সৰ্বানন্দ সোণোৱালে তেওঁৰ এই আমন্ত্ৰণ গ্ৰহণ কৰে৷